Faren var først sakfører, og fra 1918 politimester. Etter middelskole i Bergen og landsgymnas i Volda tok Riisnæs en laudabel juridicum i Kristiania høsten 1919, giftet seg i 1920 og fikk en sønn i 1927. Etter eksamen fikk han jobb som fullmektig for sorenskriveren i Luster og meldte seg inn og ble aktivt medlem av Arbeiderpartiet. Riisnæs gjorde seg positivt bemerket i jobben som politifullmektig i Kristiansund i perioden 1922 til 1931, hvor kampen mot spritsmuglingen i forbudstiden var intens. Han skrev også en rekke fagartikler.